钦定古今图书集成/明伦汇编/氏族典/第213卷 > 《四川总志》 > 何曾
## 钦定古今图书集成/明伦汇编/氏族典/第213卷 > 《四川总志》 > 何曾

按《晋书何曾传》：“曾字颖孝，陈国阳夏人也。父夔，阳武
亭侯。曾少袭爵，好学博闻，魏明帝初，为平原侯。曾为
文学。及即位，累迁散骑侍郎、汲郡典农中郎将、给事
黄门侍郎。顷之，迁散骑常侍，出补河内太守。在任有
威严之称，征拜侍中，母忧去官。嘉平中，为司隶校尉。
时曹爽专权，宣帝称疾，曾亦谢病。爽诛，乃起视事。”魏
帝之废也，曾预其谋焉。迁尚书，正元年中为镇北将
军，都督河北诸军事，迁征北将军，进封颍昌乡侯。咸
熙初，拜司徒，改封朗陵侯。文帝为晋王，曾与高柔、郑
冲俱为三公。将入见，曾独致拜尽敬。武帝袭王位，以
曾为晋丞相，加侍中，与裴秀、王沈等劝进。践祚，拜太
尉，进爵为公。泰始初，以为太保。久之，以本官领司徒，
曾固让不许，进位太傅。咸宁四年薨，时年八十，策谥
曰孝。太康末，子劭自表改谥为元。曾性至孝，闺门整
肃，自少至长，无声乐嬖幸之好。